ระเบียบคณะกรรมการบริหารกองทุนความปลอดภัย อาชีวอนามัยระเบียบคณะกรรมการบริหารกองทุนความปลอดภัยอาชีวอนามัยและสภาพแวดล้อมในการทำงานว่าด้วยหลักเกณฑ์ วิธีการและเงื่อนไขการให้เงินช่วยเหลือและเงินอุดหนุนการขอเงินช่วยเหลือและเงินอุดหนุนการอนุมัติเงินทดรองจ่าย การขอเงินทดรองจ่ายการให้กู้ยืมเงินและการชำระเงินคืนแก่กองทุนความปลอดภัย อาชีวอนามัยและสภาพแวดล้อมในการทำงานพ.ศ. ๒๕๕๙ โดยที่เป็นการสมควรปรับปรุงแก้ไขระเบียบคณะกรรมการบริหารกองทุนความปลอดภัยอาชีวอนามัยและสภาพแวดล้อมในการทำงานเกี่ยวกับการให้เงินช่วยเหลือและเงินอุดหนุนการขอเงินช่วยเหลือและเงินอุดหนุนการอนุมัติเงินทดรองจ่ายการขอเงินทดรองจ่าย การให้กู้ยืมเงินและการชำระเงินคืนแก่กองทุนความปลอดภัยอาชีวอนามัย และสภาพแวดล้อมในการทำงานเพื่อให้การบริหารกองทุนเป็นไปด้วยความเรียบร้อย และมีประสิทธิภาพอาศัยอำนาจตามความในมาตรา ๕๐ (๔) แห่งพระราชบัญญัติความปลอดภัยอาชีวอนามัยและสภาพแวดล้อมในการทำงาน พ.ศ. ๒๕๕๔ คณะกรรมการบริหารกองทุนความปลอดภัยอาชีวอนามัย และสภาพแวดล้อมในการทำงาน จึงวางระเบียบไว้ ดังนี้ข้อ ๑ระเบียบนี้เรียกว่า ระเบียบคณะกรรมการบริหารกองทุนความปลอดภัยอาชีวอนามัย และสภาพแวดล้อมในการทำงานว่าด้วยหลักเกณฑ์ วิธีการและเงื่อนไขการให้เงินช่วยเหลือและเงินอุดหนุน การขอเงินช่วยเหลือและเงินอุดหนุนการอนุมัติเงินทดรองจ่าย การขอเงินทดรองจ่ายการให้กู้ยืมเงินและการชำระเงินคืนแก่กองทุนความปลอดภัย อาชีวอนามัยและสภาพแวดล้อมในการทำงาน พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบคณะกรรมการบริหารกองทุนความปลอดภัย อาชีวอนามัยและสภาพแวดล้อมในการทำงานว่าด้วยหลักเกณฑ์ วิธีการและเงื่อนไขการให้เงินช่วยเหลือและเงินอุดหนุนการขอเงินช่วยเหลือและเงินอุดหนุนการอนุมัติเงินทดรองจ่าย การขอเงินทดรองจ่ายการให้กู้ยืมเงินและการชำระเงินคืนแก่กองทุนความปลอดภัย อาชีวอนามัยและสภาพแวดล้อมในการทำงาน พ.ศ. ๒๕๕๖ข้อ๔ ในระเบียบนี้นายจ้าง หมายความว่านายจ้างตามกฎหมายว่าด้วยการคุ้มครองแรงงานและให้หมายความรวมถึงผู้ประกอบกิจการซึ่งยอมให้บุคคลหนึ่งบุคคลใดมาทำงานหรือทำผลประโยชน์ให้แก่หรือในสถานประกอบกิจการไม่ว่าการทำงานหรือการทำผลประโยชน์นั้นจะเป็นส่วนหนึ่งส่วนใดหรือทั้งหมดในกระบวนการผลิตหรือธุรกิจในความรับผิดชอบของผู้ประกอบกิจการนั้นหรือไม่ก็ตามเงินช่วยเหลือและเงินอุดหนุน หมายความว่าเงินกองทุนหรือดอกผลของเงินกองทุนที่จ่ายเพื่อช่วยเหลือและอุดหนุนในการดำเนินการตามมาตรา๔๖ (๑) (๒) (๓) และ (๔) แห่งพระราชบัญญัติเงินให้กู้ยืม หมายความว่าเงินกองทุนที่จ่ายให้นายจ้างกู้ยืมเพื่อแก้ไขสภาพความไม่ปลอดภัย หรือเพื่อป้องกันการเกิดอุบัติเหตุและโรคอันเนื่องจากการทำงานตามมาตรา๔๖ (๕) แห่งพระราชบัญญัติเงินทดรองจ่าย หมายความว่าเงินกองทุนที่จ่ายเป็นเงินทดรองจ่ายในการดำเนินการตามมาตรา ๔๖ (๖)แห่งพระราชบัญญัติกองทุน หมายความว่า กองทุนความปลอดภัย อาชีวอนามัยและสภาพแวดล้อมในการทำงานคณะกรรมการหมายความว่า คณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงานพระราชบัญญัติ หมายความว่าพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. ๒๕๕๔อธิบดี หมายความว่า อธิบดีกรมสวัสดิการและคุ้มครองแรงงานข้อ๕หลักเกณฑ์และวิธีปฏิบัติที่ไม่ได้กำหนดไว้ในระเบียบนี้ ให้ปฏิบัติตามกฎหมายระเบียบข้อบังคับ หรือคำสั่งของทางราชการโดยอนุโลมข้อ๖ ให้อธิบดีรักษาการตามระเบียบนี้ และให้มีอำนาจวินิจฉัยตีความปัญหาเกี่ยวกับการปฏิบัติตามระเบียบนี้หมวด ๑ทั่วไป ข้อ๗เงินกองทุนต้องใช้จ่ายเพื่อกิจการตามมาตรา ๔๖ แห่งพระราชบัญญัติดังต่อไปนี้(๑)การรณรงค์ส่งเสริมความปลอดภัย อาชีวอนามัย และสภาพแวดล้อมในการทำงานและการพัฒนาแก้ไขและบริหารงานความปลอดภัย อาชีวอนามัยและสภาพแวดล้อมในการทำงานโดยความเห็นชอบของคณะกรรมการ(๒)ช่วยเหลือและอุดหนุนหน่วยงานของรัฐ สมาคม มูลนิธิ องค์กรเอกชนหรือบุคคลที่เสนอโครงการหรือแผนงานในการดำเนินการส่งเสริมสนับสนุนการศึกษาวิจัยและการพัฒนางานด้านความปลอดภัยอาชีวอนามัยและสภาพแวดล้อมในการทำงาน(๓)ค่าใช้จ่ายในการบริหารกองทุนและตามมาตรา ๓๐ แห่งพระราชบัญญัติ(๔)สนับสนุนการดำเนินงานของสถาบันส่งเสริมความปลอดภัย อาชีวอนามัยและสภาพแวดล้อมในการทำงานตามความเหมาะสมเป็นรายปี(๕)ให้นายจ้างกู้ยืมเพื่อแก้ไขสภาพความไม่ปลอดภัย หรือเพื่อป้องกันการเกิดอุบัติเหตุและโรคอันเนื่องจากการทำงาน(๖)เงินทดรองจ่ายในการดำเนินการตามมาตรา ๓๗ แห่งพระราชบัญญัติการจัดสรรเงินกองทุนให้เป็นไปตามหลักเกณฑ์วิธีการ และเงื่อนไขที่คณะกรรมการประกาศกำหนดตามมาตรา ๔๖ วรรคสองแห่งพระราชบัญญัติหมวด ๒หลักเกณฑ์และวิธีการยื่นคำขอรับเงินกองทุน ข้อ๘ ผู้มีสิทธิยื่นคำขอรับเงินกองทุนได้แก่(๑)หน่วยงานหรือบุคคลโดยความเห็นชอบของคณะกรรมการ เป็นผู้มีสิทธิยื่นคำขอตามข้อ ๗ (๑)(๒)หน่วยงานของรัฐ สมาคม มูลนิธิ องค์กรเอกชน หรือบุคคล เป็นผู้มีสิทธิยื่นคำขอตามข้อ๗ (๒)(๓)กรมสวัสดิการและคุ้มครองแรงงาน เป็นผู้มีสิทธิยื่นคำขอตามข้อ ๗ (๓)(๔)สถาบันส่งเสริมความปลอดภัย อาชีวอนามัย และสภาพแวดล้อมในการทำงานเป็นผู้มีสิทธิยื่นคำขอตามข้อ ๗ (๔)(๕)นายจ้าง เป็นผู้มีสิทธิยื่นคำขอตามข้อ ๗ (๕)(๖)กรมสวัสดิการและคุ้มครองแรงงาน เป็นผู้มีสิทธิยื่นคำขอตามข้อ ๗ (๖)ข้อ๙ การยื่นคำขอรับเงินกองทุนตามข้อ ๗ (๑)(๒) และ (๕) ให้ยื่นคำขอตามแบบคำขอที่แนบท้ายระเบียบนี้ พร้อมเอกสาร ดังต่อไปนี้(๑)กรณีบุคคลธรรมดา(ก)สำเนาบัตรประจำตัวประชาชน และสำเนาทะเบียนบ้านของผู้ยื่นคำขอ(ข)สำเนาหนังสือจดทะเบียนพาณิชย์และเอกสารการจดทะเบียนภาษีมูลค่าเพิ่ม (ถ้ามี)(ค)เอกสารอื่นตามที่คณะกรรมการกำหนด(ง)หนังสือมอบอำนาจซึ่งปิดอากรแสตมป์ตามกฎหมายในกรณีที่มีการมอบอำนาจสำเนาเอกสารที่นำมาประกอบการยื่นคำขอผู้ยื่นจะต้องรับรองสำเนาทุกฉบับ(๒)กรณีนิติบุคคล(ก)สำเนาหนังสือรับรองแสดงการจดทะเบียนเป็นนิติบุคคล(ข)สำเนาเอกสารการจดทะเบียนภาษีมูลค่าเพิ่ม (ถ้ามี)(ค)สำเนาบัตรประจำตัวประชาชน และสำเนาทะเบียนบ้านของผู้มีอำนาจกระทำการแทนนิติบุคคล(ง)เอกสารอื่นตามที่คณะกรรมการกำหนด(จ)หนังสือมอบอำนาจซึ่งปิดอากรแสตมป์ตามกฎหมายในกรณีที่มีการมอบอำนาจสำเนาเอกสารที่นำมาประกอบการยื่นคำขอต้องให้ผู้มีอำนาจกระทำการแทนนิติบุคคล หรือผู้รับมอบอำนาจเป็นผู้รับรองสำเนาพร้อมทั้งประทับตราทุกฉบับข้อ๑๐ การยื่นคำขอรับเงินกองทุนตามข้อ ๗(๓) (๔) และ (๖) ให้ยื่นคำขอตามแบบคำขอที่แนบท้ายระเบียบนี้ข้อ ๑๑การยื่นคำขอรับเงินกองทุนตามข้อ ๙ และ ๑๐ ให้ยื่น ณ สำนักความปลอดภัยแรงงานสำนักงานสวัสดิการและคุ้มครองแรงงานจังหวัดหรือศูนย์ความปลอดภัยแรงงานเขตส่วนที่ ๑เงินช่วยเหลือและเงินอุดหนุน ข้อ๑๒ การขอรับเงินกองทุนตามข้อ ๗ (๑)(๒) (๓) และ (๔) ให้ยื่นเอกสารพร้อมรายละเอียดประกอบแบบคำขอ ดังต่อไปนี้(ก)วัตถุประสงค์(ข)ประมาณการค่าใช้จ่ายและแผนการดำเนินงาน(ค)จำนวนเงินช่วยเหลือและเงินอุดหนุน(ง)ประโยชน์ที่คาดว่าจะได้รับจากการดำเนินงานข้อ๑๓ในกรณีที่ผู้ได้รับการจัดสรรเงินกองทุนตามข้อ ๗ (๑) (๒) (๓) และ (๔)ไม่ดำเนินการตามแผนการดำเนินงานภายในสามสิบวันนับแต่วันที่ได้รับเงินหรือมีการเปลี่ยนวัตถุประสงค์หรือแผนการดำเนินงานคณะกรรมการมีอำนาจเรียกคืนเงินที่ให้การช่วยเหลือและอุดหนุนหรือสั่งระงับการให้การช่วยเหลือและอุดหนุนตามที่เห็นสมควร แล้วแต่กรณีส่วนที่ ๒เงินกู้ยืม ข้อ๑๔ การยื่นคำขอกู้ยืมเงินตามข้อ ๗(๕) ให้ยื่นเอกสารพร้อมรายละเอียดประกอบแบบคำขอ ดังต่อไปนี้(ก)วัตถุประสงค์(ข)ประมาณการค่าใช้จ่ายและแผนการดำเนินงาน(ค)แผนการชำระคืนเงินกู้ยืมพร้อมข้อเสนอเกี่ยวกับหลักทรัพย์ที่จะนำมาใช้ในการค้ำประกัน(ง)จำนวนเงินกู้ยืม(จ)ประโยชน์ที่คาดว่าจะได้รับจากการดำเนินงานข้อ๑๕ในกรณีที่ผู้ได้รับการจัดสรรเงินกู้ยืมตามข้อ ๗ (๕)ไม่ดำเนินการตามที่ยื่นคำขอภายในสามสิบวันนับแต่วันที่ได้รับเงินหรือไม่ได้ดำเนินการตามวัตถุประสงค์หรือแผนการดำเนินงานที่ขอกู้ผู้ได้รับการจัดสรรเงินกู้ยืมต้องเสียเบี้ยปรับเพราะเหตุผิดสัญญาในอัตราร้อยละเจ็ดครึ่งต่อปีของวงเงินกู้ยืมที่ได้รับอนุมัตินับแต่วันที่มีการผิดสัญญาส่วนที่ ๓เงินทดรองจ่าย ข้อ๑๖ การยื่นคำขอเงินทดรองจ่ายตามข้อ ๗(๖) ให้ยื่นคำขอตามแบบคำขอที่แนบท้ายระเบียบพร้อมเอกสาร ดังต่อไปนี้(๑)สำเนาคำสั่งอธิบดีหรือผู้ซึ่งอธิบดีมอบหมายให้ดำเนินการจัดการแก้ไขเพื่อให้เป็นไปตามคำสั่งของพนักงานตรวจความปลอดภัยตามมาตรา๓๗ แห่งพระราชบัญญัติ(๒)รายละเอียดค่าใช้จ่ายในการดำเนินการตามคำสั่ง เช่นแผนปรับปรุงแก้ไขสภาพความไม่ปลอดภัยระยะเวลาการดำเนินงาน(๓)จำนวนเงินทดรองจ่ายข้อ๑๗ ในกรณีที่ผู้ได้รับการจัดสรรเงินทดรองจ่ายตามข้อ๗ (๖) ไม่ดำเนินการตามที่ยื่นคำขอภายในสามสิบวันนับแต่วันที่ได้รับเงินหรือเปลี่ยนวัตถุประสงค์หรือแผนการดำเนินงานคณะกรรมการมีอำนาจเรียกคืนเงินที่ให้การจัดสรรคืนหมวด ๓การพิจารณาอนุมัติเงินกองทุน ส่วนที่ ๑เงินช่วยเหลือและเงินอุดหนุน ข้อ๑๘การพิจารณาอนุมัติเงินกองทุนตามข้อ ๗ (๑) (๒) (๓) และ (๔)ให้พิจารณาตามหลักเกณฑ์ ดังนี้(๑)วัตถุประสงค์(๒)ประมาณการค่าใช้จ่ายและแผนการดำเนินงาน(๓)ประโยชน์ที่คาดว่าจะได้รับจากการดำเนินงาน(๔)อื่น ๆ ตามที่คณะกรรมการเห็นสมควรเมื่อคณะกรรมการมีมติแล้วให้แจ้งผลการพิจารณาแก่ผู้ยื่นคำขอรับเงินกองทุนเป็นหนังสือภายในสิบห้าวันนับแต่วันที่คณะกรรมการมีมติข้อ๑๙ก่อนการจ่ายเงินกรณีผู้ได้รับการอนุมัติการจ่ายเงินกองทุนตามข้อ ๑๘ที่มิได้เป็นหน่วยงานของรัฐ ให้กรมสวัสดิการและคุ้มครองแรงงานจัดทำหลักฐานตามแบบที่คณะกรรมการกำหนดส่วนที่ ๒เงินกู้ยืม ข้อ ๒๐การพิจารณาอนุมัติเงินกองทุนตามข้อ ๗ (๕) ให้พิจารณาตามหลักเกณฑ์ ดังนี้(๑)วัตถุประสงค์ ประมาณการค่าใช้จ่าย และแผนการดำเนินงานที่ขอกู้(๒)ความสามารถในการชำระคืนเงินกู้ของนายจ้างผู้กู้ โดยพิจารณาจากสถานะทางการเงินหรือแผนการชำระคืนเงินกู้ยืม(๓)ข้อเสนอเกี่ยวกับหลักทรัพย์ค้ำประกัน(๔)อื่น ๆ ตามที่คณะกรรมการเห็นสมควรข้อ๒๑ วงเงินกู้ยืม ระยะเวลาการให้กู้อัตราดอกเบี้ย ค่าปรับ ระยะเวลาการปลอดการชำระคืนเงินต้น ระยะเวลาการยกเว้นดอกเบี้ยระยะเวลาการชำระคืนเงินกู้และประเภทของหลักทรัพย์ค้ำประกันในการกู้ให้เป็นไปตามประกาศของคณะกรรมการเมื่อคณะกรรมการมีมติแล้วให้แจ้งผลการพิจารณาแก่นายจ้างผู้ยื่นคำขอกู้เป็นหนังสือภายในสิบห้าวันนับแต่วันที่คณะกรรมการมีมติข้อ๒๒ ก่อนการจ่ายเงินกู้ยืมให้แก่นายจ้างผู้กู้ให้กรมสวัสดิการและคุ้มครองแรงงานจัดทำสัญญากู้ยืมไว้เป็นหลักฐานตามแบบที่คณะกรรมการกำหนดให้อธิบดีหรือผู้ซึ่งอธิบดีมอบหมายลงนามในสัญญาในฐานะผู้ให้กู้และให้นายจ้างผู้กู้ลงนามในฐานะผู้กู้ข้อ๒๓เมื่อพ้นกำหนดระยะเวลาการใช้คืนตามสัญญา หากนายจ้างผู้กู้ไม่ชำระหนี้ให้เสร็จสิ้นภายในกำหนดหกสิบวันนับแต่วันสิ้นสุดสัญญาให้ผู้ให้กู้บอกกล่าวเป็นหนังสือแก่นายจ้างผู้กู้ชำระเงินกู้พร้อมดอกเบี้ยและค่าปรับภายในสามสิบวันนับแต่วันที่ได้รับหนังสือบอกกล่าว เมื่อพ้นกำหนดนี้แล้วหากไม่ชำระหนี้ ให้ผู้ให้กู้ดำเนินการตามกฎหมายเพื่อบังคับชำระหนี้ต่อไปส่วนที่ ๓เงินทดรองจ่าย ข้อ๒๔การพิจารณาอนุมัติเงินทดรองจ่ายตามข้อ ๗ (๖) ให้พิจารณาตามหลักเกณฑ์ ดังนี้(๑)สำเนาคำสั่งของอธิบดีหรือผู้ซึ่งอธิบดีมอบหมายให้ดำเนินการจัดการแก้ไขเพื่อให้เป็นไปตามคำสั่งของพนักงานตรวจความปลอดภัยตามมาตรา๓๗ แห่งพระราชบัญญัติ(๒)รายละเอียดค่าใช้จ่ายในการดำเนินการ เช่นแผนปรับปรุงแก้ไขสภาพความไม่ปลอดภัยระยะเวลาการดำเนินงาน(๓)อื่น ๆ ตามที่คณะกรรมการเห็นสมควรเมื่อคณะกรรมการมีมติแล้วให้แจ้งผลการพิจารณาแก่ผู้ยื่นคำขอเงินทดรองจ่ายเป็นหนังสือภายในสิบห้าวันนับแต่วันที่คณะกรรมการมีมติข้อ๒๕ ก่อนการจ่ายเงินทดรองจ่ายตามข้อ๒๔ ให้กรมสวัสดิการและคุ้มครองแรงงานจัดทำหลักฐานตามแบบที่คณะกรรมการกำหนดประกาศ ณ วันที่ ๓๑มีนาคม พ.ศ. ๒๕๕๙พรรณี ศรียุทธศักดิ์อธิบดีกรมสวัสดิการและคุ้มครองแรงงานประธานกรรมการบริหารกองทุนความปลอดภัยอาชีวอนามัย และสภาพแวดล้อมในการทำงาน[เอกสารแนบท้าย]๑. แบบคำขอเงินช่วยเหลือและเงินอุดหนุนจากกองทุนความปลอดภัยอาชีวอนามัย และสภาพแวดล้อมในการทำงานตามระเบียบคณะกรรมการฯ ข้อ ๗ (๑) และ (๒)(แบบ กทภ.๑)๒. แบบคำขอเงินช่วยเหลือและเงินอุดหนุนจากกองทุนความปลอดภัยอาชีวอนามัย และสภาพแวดล้อมในการทำงานตามระเบียบคณะกรรมการฯ ข้อ ๗ (๓) (แบบ กทภ.๒)๓.แบบคำขอเงินช่วยเหลือและเงินอุดหนุนจากกองทุนความปลอดภัย อาชีวอนามัยและสภาพแวดล้อมในการทำงานตามระเบียบคณะกรรมการฯ ข้อ ๗ (๔) (แบบ กทภ.๓)๔.แบบคำขอกู้ยืมเงินจากกองทุนความปลอดภัย อาชีวอนามัยและสภาพแวดล้อมในการทำงานตามระเบียบคณะกรรมการฯ ข้อ ๗ (๕) (แบบ กทภ.๔)๕.แบบคำขอเงินช่วยเหลือและเงินอุดหนุน จากกองทุนความปลอดภัย อาชีวอนามัยและสภาพแวดล้อมในการทำงาน ตามระเบียบคณะกรรมการฯ ข้อ ๗ (๖) (แบบ กทภ.๕)(ดูข้อมูลจากภาพกฎหมาย)ปริยานุช/จัดทำ๓ พฤษภาคม ๒๕๕๙กัญฑรัตน์/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๙๗ ง/หน้า ๕/๒๘ เมษายน ๒๕๕๙